Síðan juni er arbeiðsloysið hjá mannfólki fimmfaldað og hjá kvinnum tvífaldað Arbeiðsloysið helt fram við at vaksa í februar, við endan av mánaðinum vóru 890 persónar, sum fingu vanligan arbeiðsloysisstuðul frá Arbeiðsloysisskipanini. Í mun til januar mánað eru tað 151 fleiri ella ein vøkstur, sum er 17 prosent. Verður sammanborið við februar 2008, er arbeiðsloysið nærum trífaldað og er nú tað hægsta síðan 2006. Kynsbýtið Gongdin seinastu mánaðirnar hevur verið, at tað serliga eru menn, sum gerast arbeiðsleysir, og tann gongdin helt eisini fram í februar, 122 fleiri menn gjørdust arbeiðsleysir og bert 29 kvinnur. Um sammanborið verður við juni mánað í 2008, tá arbeiðsloysið var tað minsta, er arbeiðsloysið hjá monnum vaksið úr 100 upp í 510 ella meira enn 5-faldað. Fyri kvinnur er tað vaksið úr 169 upp í 380, sum er nakað meira enn ein tvífalding. Aldursbýtið Tað er í stóran mun yngra ættarliðið, sum verður rakt av arbeiðsloysinum. Talvan niðanfyri vísir aldursbýtið á persónum, sum vóru arbeiðsleysir í februar 2008 og 2009. Talvan vísir, at talið á persónum undir 30 ár, sum eru arbeiðsleysir, er vaksið úr 43 upp í 295, og í aldursbólkinum millum 30 og niðanfyri 50 er vaksið úr 96 upp í 290. Fyri elsta partin av arbeiðsfjøldini, tey sum eru yvir 60 ár, vaks arbeiðsloysið úr 107 upp í 144 persónar. feb. 08 feb. 09 Undir 20 ár 70 20-29 ár 33 225 30-39 ár 51 155 40-49 ár 135 50-59 ár 64 161 60-67 ár 107 144 310 890 Økisbýtt Myndin niðanfyri vísir økisbýtt arbeiðsloysi í Føroyum, tað er tal á persónum, sum vóru arbeiðsleysir í februar 2008 og 2009. Myndin vísir, at arbeiðsloysið hevur rakt norðoyggjar meinast, hinvegin er sunnarið partur í Føroyum higartil ikki raktur í sama mun. Í Norðoyggjum er arbeiðsloysið seinasta árið nærum fírfaldað, í Sandoyggini er tað nærum óbroytt.